Rooftog by Pretoria-Noord-poskantoor(Argieffoto: Maroela Media) ŉ Groep gewapende mans het Woensdagoggend op die poskantoor in Ben Viljoenstraat in Pretoria-Noord toegeslaan. Brig. Mathapelo Peters, woordvoerder van die polisie, het gesê minstens vier verdagtes, wat gesigmaskers en pette gedra het, het die poskantoor betree en toegang tot die kluis en kasregisters bekom. “Hulle het ŉ onbekende bedrag geld gesteel. Geen skote is gevuur nie en geen beserings is aangemeld nie.” Enigiemand wat die voorval sien gebeur het of meer inligting het, word versoek om die polisie te kontak by 08600 10111 of stuur die inligting aan deur die MySAPS-app.